Врз основа на член 22 став 1 точка 1 и член 23 од Законот за работните односи („Службен весник на Република Македонија” бр. 62/05, 106/08, 161/08, 114/09, 130/09, 50/10, 52/10, 124/10, 47/11, 11/12, 39/12, 13/13, 25/13, 170/13, 187/13, 113/14, 20/15, 33/15, 72/15, 129/15, 27/16 и 120/18) и Закон за изменување и дополнување на Законот за работните односи („Службен весник на Република Северна Македонија” број 110/19 и 267/20), Агенцијата за аудио и аудиовизуелни медиумски услуги објавува:

**ЈАВЕН ОГЛАС**

1. За вработување во стручната служба на Агенцијата за аудио и аудиовизуелни медиумски услуги, на следните работни места:

1. Соработник за европски интеграции и меѓународна соработка во Одделението за меѓународна соработка при Секторот за поддршка на работата на директорот и на Советот,1 (еден) извршител, на определено време за период од 1 (една) година;
2. Соработник за поттикнување и зачувување на културен идентитет во Одделението за културен идентитет при Секторот за програмски работи,1 (еден) извршител, на определено време за период од 1 (една) година;
3. Соработник за заштита на човекови права и медиумска писменост во Одделението за човекови права и медиумска писменост при Секторот за програмски работи, 2 (двајца) извршители, на определено време за период од 1 (една) година;
4. Соработник за регулатива и аналитичко-правни работи во Одделението за нормативно-правни работи при Секторот за правни работи, 1 (еден) извршител, на определено време за период од 1 (една) година;
5. Соработник за правни работи и човечки ресурси во Одделението за административно-правни работи при Секторот за правни работи, 1 (еден) извршител, на определено време за период од 1 (една) година; и
6. Соработник за стратешко планирање и административен надзор во Одделението за стратешко планирање при Секторот за стратешко планирање и заштита на авторски права, 1 (еден) извршител, на определено време за период од 1 (една) година.

2. Покрај општите услови предвидени во Законот за работните односи, кандидатите за вработување на работните места наведени во точка 1 од овој јавен оглас, треба да ги исполнуваат и следните услови, и тоа:

* + ВСС,стекнати најмалку 180 кредити според ЕКТС или завршен VII/1 степен на образование, од областа на општествените науки - за работните места под реден број I., под реден број II. и под реден број III.;
  + ВСС,стекнати најмалку 180 кредити според ЕКТС или завршен VII/1 степен на образование, од областа на правото - за работните места под реден број IV. и под реден број V.;
  + ВСС,стекнати најмалку 180 кредити според ЕКТС или завршен VII/1 степен на образование, од областа на општествените, техничките или информатичките науки - за работното место под реден број VI.;
  + најмалку 1 (една) година работно искуство во струката;
  + активно познавање на англиски или француски или германски јазик;
  + оспособеност за работа со компјутер;
  + способност за работа под притисок и извршување на работни задачи со рок;
  + исполнителност, самоиницијативност;
  + чесност и лојалност;
  + ефективна вербална и писмена комуникација;и
  + способност за тимска работа.

3. Дневно работно време: од 07:30/08:30 часот до 15:30/16:30 часот.

4. Неделно работно време: 40 часа.

5. Распоред на работното време: од понеделник до петок.

6. Основната нето плата за работните места во точка 1. од оваа одлука изнесува 33.116,00 денари.

7. Кандидатите, кон молбата, треба да ги достават следните документи:

* мотивационо писмо;
* кратка биографија (CV);
* диплома за завршено високо образование или уверение за положени испити;
* уверение за државјанство;
* потврда/доказ за работно искуство во струката;
* потврда/доказ за оспособеност за работа со компјутер;
* потврда/доказ за активно познавање на англиски или француски или германски јазик.

8. Потребната документација кандидатите ја доставуваат во оригинал или како копија заверена на нотар. Секој од учесниците на јавниот оглас има право да достави и друга документација за сопствено презентирање.

9. Рокот за пријавување на кандидатите трае 3 (три) работни дена сметано од денот на објавувањето.

Изборот на кандидати ќе се изврши во рок од 45 (четириесетипет) дена, по истекот на рокот за пријавување на кандидатите.

Некомплетните и ненавремено поднесени документи, како и документите кои кандидатот нема да ги достави во оригинал или како копија заверена на нотар, нема да се разгледуваат.

Документите се доставуваат на адреса на Агенцијата за аудио и аудиовизуелни медиумски услуги, Палата Панко Брашнаров, ул. „Македонија“ бр.38, 1000 Скопје, или во архивата на Агенцијата од 08:00 до 16:00 часот. Дополнителни информации, во врска со објавениот јавен оглас, може да се добијат од следното лице: м-р Ивона Муфишева тел: 02/3103-413.

**Агенција за аудио и аудиовизуелни медиумски услуги**